**Экономиканын реалдуу секторунун ишканаларынын карыздырынын абалы тууралуу**

2020-жылдын аягына карата республиканын экономикасынын реалдуу секторунун ишканаларынын дебитордук карызы 2019-жылдын тийиштүү мезгилинин көлөмүнө салыштырмалуу 11,3 пайызга же 17 641,5 млн. сомго, ал эми 2016-жылга салыштырмалуу - 33,9 пайызга же 44 080,0 млн. сомго көбөйүү менен 173 994,2 млн. сомду түздү.

**1-график: Ишканалардын дебитордук карызы**

*(млн. сом)*

2020-жылы мурдагы жылга салыштырмалуу дүң жана чекене соода, автоунааларды жана мотоциклдерди оңдоо уюмдарында жана ишканаларында 9 731,3 млн. сомго, пайдалуу кендерди казуу - 3 725,6 млн., курулуш - 1 978,2 млн., тамак-аш азыктарын, анын ичинде суусундуктарды өндүрүү - 1 822,2 млн., кыймылсыз мүлк менен операциялар боюнча - 1 296,6 млн., кесиптик, илимий жана техникалык ишмердик (анын ичинде геологиялык чалгындоо) - 1 295,5 млн. сомго дебиторлордун карыздарынын көлөмү олуттуу түрдө көбөйдү. Муну менен бирге, өткөн жылда алардын көлөмү транспорт ишмердиги жана жүктөрдү сактоо уюмдарда (4 148,4 млн. сомго), байланыш уюмдарда (543,4 млн.), электр энергиясынын өндүрүү (чыгаруу), аны берүү жана бөлүштүрүү боюнча (754,6 млн. сомго), машина жана жабдуу өндүрүшүнөн башка, негизги металлдар жана даяр металл буюмдарын өндүрүү ишканаларында (201,1 млн. сомго) көбүрөөк кыскарды.

2020-жылдын аягына карата дебитордук карыздын жалпы көлөмүндөгү эң чоң үлүш дүң жана чекене соода, автоунааларды жана мотоциклдерди оңдоо (32,0 пайызы), иштетүү өндүрүшүндөгү (16,4 пайызы) жана курулуш (14,9 пайызы) ишканаларынын карыздарына туура келди.

Республиканын ичиндеги ишканалардын карыздарынын көлөмү 131 795,1 млн. сомду (карыздардын жалпы көлөмүнүн 75,7 пайызын), КМШдан тышкары өлкөлөр - 18 364,6 млн. сомду (10,6 пайызды), КМШ өлкөлөр - 23 834,6 млн. сомду (13,7 пайызды) түздү. КМШ өлкөлөрүнүн арасынан негизги өнөктөштөр болуп Россия (10 464,4 млн. сом), Казакстан (9 751,4 млн.) жана Өзбекстан (2 007,7 млн. сом) саналды.

2020-жылдын аягына карата 7 382,7 млн. сом (же жалпы көлөмүнүн 4,2 пайызы) суммасына республиканын экономикасынын реалдуу секторунун ишканаларынын дебитордук карызы боюнча карыздарды төлөөнүн мөөнөтү кечиктирилген, бул 2019-жылдын көлөмүнөн 1,8 эсеге жана 2016-жылдын көлөмүнөн - 1,5 эсеге көп.

Мөөнөтү өткөн дебитордук карыздардын негизги үлүшү (69,5 пайызы) республикалык ички эсептешүүлөргө, ал эми анын көлөмүнүн 17,7 пайызы - КМШдан тышкары өлкөлөрдүн керектөөчүлөрүнө туура келген. Тармактар боюнча бөлүнүшүндө мөөнөтү өткөн карыздардын олуттуу көлөмү (43,5 пайызы же 3 209,4 млн. сому) кокс жана тазаланган мунайзат продуктуларын өндүрүү ишканаларга туура келген.

2020-жылдын аягына карата кредитордук карыз 2019-жылга салыштырмалуу 7,8 пайызга көбөйүп, 265 101,3 млн. сом өлчөмүндө аныкталды.

2020-жылы өткөн жылга салыштырмалуу кредитордук карыздын максималдуу өсүшү дүң жана чекене соода, автоунааларды жана мотоциклдерди оңдоо уюмдарында (8 432,6 млн. сомго), кесиптик, илимий жана техникалык ишмердик (анын ичинде геологиялык чалгындоо) (3 070,2 млн.), кокс жана тазаланган мунайзат продуктуларын өндүрүү ишканаларында (2 928,1 млн. сомго) катталды. Ошондой эле кыймылсыз мүлк менен болгон операциялар боюнча уюмдарынын (2 480,5 млн. сомго), курулуш (2 117,6 млн.), тамак-аш азыктарын, анын ичинде суусундуктарды өндүрүү ишканаларынын (1 303,5 млн. сомго) карыздары олуттуу өстү. Муну менен бирге, ушул эле мезгил ичинде транспорт ишмердиги жана жүктөрдү сактоо уюмдарында - 5 427,5 млн. сомго, пайдалуу кендерди казуу - 604,2 млн., суу менен жабдуу, тазалоо, калдыктарды иштетүү ишканаларынын - 129,0 млн. сомго карыздары кыскарды.

2016-жылга салыштырмалуу кредитордук карыздын көлөмү 42,3 пайызга же 78 818,5 млн. сомго көбөйдү. Муну менен бирге, карыздардын өсүүсүнүн негизги суммасы курулуш (33 758,2 млн. сом) жана дүң жана чекене соода, автоунааларды жана мотоциклдерди оңдоо уюмдарына (25 588,8 млн. сом) туура келген, акыркы беш жылдын ичинде алардын карыздары туруктуу көбөйгөн.

**2-график: Ишканалардын кредитордук карызы**

*(млн. сом)*

2020-жылдын аягына карата абалы боюнча кредитордук карыздын түзүмүндөгү карыздардын эң чоң суммасы курулуш уюмдары жана ишканалары (25,9 пайыз), дүң жана чекене соода, автоунааларды жана мотоциклдерди оңдоо (24,8 пайыз), иштетүү өнөр жайы (18,9 пайыз) жана пайдалуу кендерди казуу ишканалары (8,6 пайыз) тарабынан түзүлгөн.

Өткөн жылы кредитордук карыздын жалпы көлөмүнүн 72,7 пайызы республиканын ички поставщиктеринин карыздарына туура келген. КМШ өлкөлөрү менен өз ара эсептешүүлөрүнүн үлүшү 8,4 пайызды, ал эми КМШдан тышкаркы өлкөлөрдүн ишканаларынын алдындагы үлүшү - 18,9 пайызды түзгөн.

Мөөнөтү өткөн кредитордук карыздардын көлөмү бир жыл ичинде 17,5 пайызга көбөйдү жана 2020-жылдын аягына карата 6 195,6 млн. сомду (же кредитордук карыздын жалпы көлөмүнүн 2,3 пайызын) түздү. Муну менен бирге, мөөнөтү өткөн карыздардын негизги суммаларын иштетүү өнөр жайы (2 654,1 млн. сом) жана курулуш ишканалары (768,0 млн. сом) тарабынан жаралган.

2020-жылдын аягына карата абалы боюнча аймактык бөлүнүшүндө дебитордук карыздардын 62,3 пайызы - Бишкек ш., 11,5 пайызы - Чүй облусунун ишканалары тарабынан түзүлдү. 2019-жылга салыштырмалуу дебитордук карыздардын көлөмү Жалал-Абад облусунун ишканаларында (3 749,5 млн. сомго) жана Бишкек ш. ишканаларында (10 751,0 млн. сомго) олуттуу көбөйгөн. Кредитордук карыздар боюнча карыздардын олуттуу суммасы Бишкек ш. (59,3 пайызы) жана Чүй облусунун (14,8 пайызы) ишканаларына туура келди. Мында 2019-ж. салыштырмалуу кредитордук карыздырдын эң чоң өсүшү Чүй облусунун (4 286,1 млн. сомго) жана Бишкек ш. ишканаларында (14 626,0 млн. сомго) белгиленди.

**1-таблица: Аймактар боюнча ишканалардын карызы**

*(млн. сом)*

|  |  |  |
| --- | --- | --- |
|  | **Дебитордук карыз** | **Кредитордук карыз** |
| **2016** | **2020** | **2020****2016-жылга карата пайыз менен** | **2016** | **2020** | **2020****2016-жылга карата пайыз менен** |
| Баткен облусу | 519,7 | 869,2 | 167,3 | 1 866,8 | 3 251,4 | 174,2 |
| Жалал-Абад облусу | 8 954,2 | 15 008,2 | 167,6 | 20 612,8 | 23 657,3 | 114,8 |
| Ысык-Көл облусу | 3 136,3 | 2 476,8 | 79,0 | 10 426,5 | 10 974,4 | 105,3 |
| Нарын облусу | 754,0 | 1 287,2 | 1,7 эсе | 1 081,7 | 1 878,0 | 173,6 |
| Ош облусу | 1 589,1 | 4 047,7 | 2,5 эсе | 2 790,8 | 5 116,9 | 1,8 эсе |
| Талас облусу | 560,3 | 5 550,4 | 9,9 эсе | 1 043,9 | 5 751,6 | 5,5 эсе |
| Чүй облусу | 15 424,2 | 20 037,4 | 129,9 | 26 482,6 | 39 236,4 | 148,2 |
| Бишкек ш. | 69 289,9 | 108 328,8 | 156,3 | 108 664,2 | 157 175,3 | 144,6 |
| Ош ш. | 2 450,6 | 4 432,2 | 1,8 эсе | 7 296,6 | 11 035,6 | 151,2 |
| Облустарга бөлүнбөгөн ишканалар (уюмдар) \* | 27 235,8 | 11 956,5 | 43,9 | 6 016,7 | 7 024,4 | 116,7 |

\*Электр энергетика, мунайзат продуктуларын жөнөтүү жана газды бөлүштүрүү боюнча ишмердиги, почта ишмердиги жана кайра иштетүүчү өнөр жай чөйрөлөрүндө ишмердик жүргүзүүчү республикалык маанидеги ишканалар.

2020-жылдын аягына карата банктардын кредиттери жана зайымдары боюнча карызы 2019-жылдын деңгээлине салыштырмалуу 19,2 пайызга же 77 617,9 млн. сомго көбөйүү менен 481 166,8 млн. сомго жетти. Муну менен бирге, акыркы быш жылда алардын көлөмү 36,5 пайызга же 128 628,8 млн. сомго өскөн.

2020-жылы кредиттер жана зайымдар боюнча карыздардын суммаларынын олуттуу өсүшү электр энергиясынын өндүрүү (чыгаруу), аны берүү жана бөлүштүрүү ишканаларында (22 693,2 млн. сомго), кесиптик, илимий жана техникалык (анын ичинде геологиялык чалгындоо) (18 785,1 млн.), пайдалуу кендерди казуу (9 952,0 млн.), дүң жана чекене соода, автоунааларды жана мотоциклдерди оңдоо (8 642,7 млн.), кокс жана тазаланган мунайзат продуктуларын өндүрүү (8 561,6 млн.) жана курулуш ишканаларында (7 863,2 млн. сомго) байкалган. Ошол эле учурда, кредиттер жана зайымдар боюнча жалпы карыздардын көлөмүнүн 26,8 пайызы (129 070,9 млн. сому) - электр энергиясынын өндүрүү (чыгаруу), аны берүү жана бөлүштүрүү ишканаларына, 15,7 пайызы (75 353,2 млн. сому) - кесиптик, илимий жана техникалык (анын ичинде геологиялык чалгындоо) ишмердик уюмдарына туура келди.

2020-жылы кредиттер жана зайымдар боюнча карыздардын н басымдуу көлөмү - 289 259,3 млн. сом же анын жалпы көлөмүнүн 60,1 пайызы - КМШдан тышкаркы өлкөлөрдөн алынган карыздардын эсебинен калыптанган. Республиканын ичиндеги кредиттерге карыздардын жалпы суммасынын 30,0 пайызы (же 144 382,9 млн. сому) туура келген. КМШ өлкөлөрүнүн ичинен негизги кредиторлор Россия (38 945,2 млн. сому же карыздардын жалпы көлөмүнүн 8,1 пайызы) жана Казакстан (8 227,9 млн. сому же 1,7 пайызы) болуп саналды.

Банктардын кредиттери жана зайымдары боюнча мөөнөтү өткөн карыздар 2020-жылдын аягына карата карыздардын жалпы көлөмүнүн 0,8 пайызын же 3 857,7 млн. сомун түздү. 2019-жылга салыштырганда анын суммасы 12,7 пайызга (же 433,8 млн. сомго) көбөйдү, ал эми 2016-жылга салыштырмалуу, тескерисинче, 36,7 пайызга (же 2 234,7 млн. сомго) кыскарды.

2020-жылы банктардын кредиттери жана зайымдары боюнча мөөнөтү өткөн карыздардын көлөмүнүн 22,5 пайызы кесиптик, илимий жана техникалык (анын ичинде геологиялык чалгындоо) ишмердиктери, 22,8 пайызы - кыймылсыз мүлк менен болгон операциялар боюнча уюмдары тарабынан жол берилген.

Финансы статистикасы бөлүмү |e-mail: m.abdukadirova@stat.kg; |тел. + 996 (312) 625591

Пайдалануучулар расмий статистиканын маалыматтарын жана тиешелүү метамаалыматтарды пайдаланууда алардын булагына шилтеме көрсөтүүгө милдеттүү (“Расмий статистика жөнүндө” Кыргыз Республикасынын Мыйзамынын 30-беренеси).

2021-жылдын 27-июлу